กฎกระทรวงกฎกระทรวงสถานีบริการก๊าซปิโตรเลียมเหลวพ.ศ. ๒๕๖๐[๑] อาศัยอำนาจตามความในมาตรา ๕ วรรคหนึ่งแห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ และมาตรา ๗ (๑) (๒) (๓) และ(๗) และวรรคสาม แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้ข้อ ๑ ในกฎกระทรวงนี้สถานีบริการก๊าซปิโตรเลียมเหลวหมายความว่า สถานีบริการน้ำมันเชื้อเพลิงที่ใช้สำหรับเก็บก๊าซปิโตรเลียมเหลวเพื่อให้บริการก๊าซปิโตรเลียมเหลวแก่ยานพาหนะเขตสถานีบริการก๊าซปิโตรเลียมเหลว หมายความว่า แนวเขตของสถานีบริการก๊าซปิโตรเลียมเหลว ซึ่งรวมถึงสิ่งก่อสร้างถัง ท่อ และอุปกรณ์หรือเครื่องมือต่าง ๆตามที่กำหนดไว้ในแผนผังบริเวณของสถานีบริการก๊าซปิโตรเลียมเหลวเขตบริการก๊าซปิโตรเลียมเหลว หมายความว่าแนวเขตภายในเขตสถานีบริการก๊าซปิโตรเลียมเหลว ที่ใช้สำหรับเก็บก๊าซปิโตรเลียมเหลวและให้บริการก๊าซปิโตรเลียมเหลวแก่ยานพาหนะอาคารบริการ หมายความว่าอาคารภายในเขตสถานีบริการก๊าซปิโตรเลียมเหลวและใช้เป็นที่จำหน่ายผลิตภัณฑ์หรืออุปกรณ์สำหรับยานพาหนะหรือใช้เพื่อการบริการหรือจำหน่ายสินค้าที่เกี่ยวกับน้ำมัน ก๊าซปิโตรเลียมเหลวก๊าซธรรมชาติ หรือสินค้าอื่น ๆ ที่ไม่ก่อให้เกิดเปลวไฟหรือประกายไฟ และให้หมายความรวมถึงห้องน้ำและห้องส้วมด้วยสิ่งก่อสร้างที่ไม่มีฐานราก หมายความว่าสิ่งก่อสร้างที่ไม่มีส่วนหนึ่งส่วนใดของโครงสร้างฝังไว้ในพื้นและใช้เป็นที่จำหน่ายผลิตภัณฑ์หรืออุปกรณ์สำหรับยานพาหนะ หรือใช้เพื่อการบริการ หรือจำหน่ายสินค้าที่เกี่ยวกับน้ำมัน ก๊าซปิโตรเลียมเหลว ก๊าซธรรมชาติ หรือสินค้าอื่น ๆ ที่ไม่ก่อให้เกิดเปลวไฟหรือประกายไฟกำแพงกันไฟ หมายความว่า กำแพงทึบที่สร้างด้วยวัสดุถาวรและทนไฟ มีความหนาไม่น้อยกว่า๑๐ เซนติเมตร และไม่มีช่องให้ไฟผ่านได้ที่ล้างรถยนต์ หมายความว่าสถานที่ที่ใช้ล้างรถยนต์ โดยมีการใช้สะพานล้างรถยนต์ เครื่องล้างรถยนต์หรือมีลักษณะเป็นห้องล้างรถยนต์บริเวณอันตราย หมายความว่าพื้นที่รอบ ๆที่ตั้งและเก็บภาชนะบรรจุก๊าซปิโตรเลียมเหลวในสถานีบริการก๊าซปิโตรเลียมเหลวและพื้นที่รอบ ๆ บริเวณและอุปกรณ์ต่าง ๆที่ใช้บรรจุก๊าซปิโตรเลียมเหลวในสถานีบริการก๊าซปิโตรเลียมเหลวสถานศึกษา หมายความว่าสถานศึกษาที่จัดการศึกษาในระบบที่เป็นการศึกษาขั้นพื้นฐาน หรือการศึกษาระดับอุดมศึกษาตามกฎหมายว่าด้วยการศึกษาแห่งชาติสถานพยาบาล หมายความว่าสถานพยาบาลประเภทที่รับผู้ป่วยไว้ค้างคืนตามกฎหมายว่าด้วยสถานพยาบาลโรงมหรสพ หมายความว่าโรงมหรสพตามกฎหมายว่าด้วยการควบคุมอาคารศาสนสถาน หมายความว่า วัดตามกฎหมายว่าด้วยคณะสงฆ์มัสยิดตามกฎหมายว่าด้วยการบริหารองค์กรศาสนาอิสลามวัดบาทหลวงตามกฎหมายว่าด้วยลักษณะฐานะของวัดบาทหลวงโรมันคาทอลิกในกรุงสยามตามกฎหมายหรือสถานที่ประกอบศาสนกิจในนิกายหรือศาสนาอื่นโบราณสถาน หมายความว่าโบราณสถานตามกฎหมายว่าด้วยโบราณสถาน โบราณวัตถุ ศิลปวัตถุและพิพิธภัณฑสถานแห่งชาติสนามกีฬา หมายความว่าสถานที่ที่ใช้ในการเล่นกีฬา เช่น ฟุตบอล รักบี้ บาสเกตบอล มวย หรือกรีฑาและมีอัฒจันทร์ที่ก่อสร้างอย่างถาวรสำหรับผู้เข้าชมทางสัญจร หมายความว่า ทางหลวงถนนสาธารณะ ทางสาธารณะ หรือถนนส่วนบุคคลทางแยก หมายความว่าทางสัญจรที่มีความกว้างของถนนตั้งแต่ ๘.๐๐ เมตร ขึ้นไป และมีความยาวจากจุดตัดหรือจุดบรรจบของถนนตั้งแต่๒๐๐.๐๐ เมตร ขึ้นไปความกว้างของถนน หมายความว่าระยะที่วัดจากเขตทางด้านหนึ่งไปยังเขตทางด้านตรงข้ามหมวด ๑บททั่วไป ข้อ ๒ ถังเก็บและจ่ายก๊าซปิโตรเลียมเหลวต้องเป็นถังเก็บและจ่ายก๊าซปิโตรเลียมเหลวแบบฝังไว้ในดิน ทั้งนี้การออกแบบ การสร้าง การทดสอบและตรวจสอบถังเก็บและจ่ายก๊าซปิโตรเลียมเหลวให้เป็นไปตามกฎกระทรวงว่าด้วยภาชนะบรรจุก๊าซปิโตรเลียมเหลวที่ออกตามมาตรา ๗ข้อ ๓ ถังเก็บและจ่ายก๊าซปิโตรเลียมเหลวให้บรรจุก๊าซปิโตรเลียมเหลวได้ไม่เกินร้อยละแปดสิบห้าของปริมาตรถังเก็บและจ่ายก๊าซปิโตรเลียมเหลวข้อ ๔ การก่อสร้างสิ่งก่อสร้างต่าง ๆภายในสถานีบริการก๊าซปิโตรเลียมเหลวให้มีระยะความคลาดเคลื่อนไปจากแผนผังบริเวณที่ได้รับอนุญาตได้ไม่เกินร้อยละยี่สิบ ทั้งนี้ต้องไม่น้อยกว่าระยะปลอดภัยตามที่กำหนดในกฎกระทรวงนี้และสัดส่วนของสิ่งก่อสร้างต่าง ๆเมื่อก่อสร้างแล้วเสร็จให้มีระยะความคลาดเคลื่อนจากแบบก่อสร้างที่ได้รับอนุญาตได้ไม่เกินร้อยละห้าข้อ ๕ อาคารบริการต้องสร้างด้วยวัสดุถาวรและทนไฟเป็นส่วนใหญ่ไม่มีชั้นลอยและชั้นใต้ดิน และสูงไม่เกินสองชั้นข้อ ๖ สิ่งก่อสร้างที่ไม่มีฐานรากต้องสร้างด้วยวัสดุทนไฟเป็นส่วนใหญ่ไม่มีชั้นลอยสูงไม่เกินหนึ่งชั้น และมีพื้นที่ของหลังคาไม่เกิน ๕๐.๐๐ ตารางเมตรข้อ ๗ ให้ผู้ประกอบกิจการสถานีบริการก๊าซปิโตรเลียมเหลวมีหน้าที่ควบคุมดูแลไม่ให้มีการซื้อขาย หรือจำหน่ายถังก๊าซปิโตรเลียมเหลวหุงต้มภายในสถานีบริการก๊าซปิโตรเลียมเหลวหมวด ๒ลักษณะของแผนผังและแบบก่อสร้าง ข้อ ๘ สถานีบริการก๊าซปิโตรเลียมเหลวต้องมีแผนผังโดยสังเขป แผนผังบริเวณ และแบบก่อสร้าง ดังต่อไปนี้(๑) แผนผังโดยสังเขปต้องแสดงตำแหน่งที่ตั้งของสถานีบริการก๊าซปิโตรเลียมเหลวพร้อมสิ่งก่อสร้างต่าง ๆที่อยู่โดยรอบเขตสถานีบริการก๊าซปิโตรเลียมเหลวภายในระยะไม่น้อยกว่า ๒๐๐.๐๐ เมตรในกรณีที่แผนผังโดยสังเขปไม่สามารถแสดงถึงที่ตั้งของสถานีบริการก๊าซปิโตรเลียมเหลวได้ให้จัดทำแผนผังในระยะที่ทำให้สามารถบ่งชี้ถึงที่ตั้งของสถานีบริการก๊าซปิโตรเลียมเหลวได้(๒) แผนผังบริเวณ ต้องแสดงเขตที่ดินเขตสถานีบริการก๊าซปิโตรเลียมเหลว เขตบริการก๊าซปิโตรเลียมเหลว อาคารบริการกำแพงกันไฟ ถังเก็บและจ่ายก๊าซปิโตรเลียมเหลวแบบฝังไว้ในดินแนวท่อก๊าซปิโตรเลียมเหลวเครื่องสูบและตู้จ่ายก๊าซปิโตรเลียมเหลว ท่อหรือรางระบายน้ำ ระบบป้องกันและระงับอัคคีภัยบ่อกักไขมัน สิ่งก่อสร้างที่ไม่มีฐานราก และสิ่งก่อสร้างอื่น ๆรวมทั้งทางเข้าและทางออกสำหรับยานพาหนะแผนผังบริเวณ ให้ใช้มาตราส่วนไม่เล็กกว่า ๑ใน ๒๕๐(๓) แบบก่อสร้างถังเก็บและจ่ายก๊าซปิโตรเลียมเหลวแบบฝังไว้ในดินบ่อคอนกรีตเสริมเหล็กที่ใช้ฝังถังเก็บและจ่ายก๊าซปิโตรเลียมเหลวระบบท่อก๊าซปิโตรเลียมเหลว ตู้จ่ายก๊าซปิโตรเลียมเหลว และอุปกรณ์ต่าง ๆต้องแสดงรายละเอียดอย่างน้อย ดังต่อไปนี้(ก) แปลนส่วนบน รูปด้าน รูปตัด และแปลนฐานราก(ข)รายละเอียดการก่อสร้างและการติดตั้งถังเก็บและจ่ายก๊าซปิโตรเลียมเหลวแบบฝังไว้ในดินระบบท่อก๊าซปิโตรเลียมเหลว ตู้จ่ายก๊าซปิโตรเลียมเหลว และอุปกรณ์ต่าง ๆ แบบก่อสร้างตาม(ก) ให้ใช้มาตราส่วนไม่เล็กกว่า ๑ ใน ๕๐(๔) แบบก่อสร้างอาคารบริการ ต้องแสดงรายละเอียดอย่างน้อยดังต่อไปนี้(ก) แปลนพื้น แปลนฐานราก แปลนโครงสร้าง และแปลนหลังคา(ข) รูปด้านอย่างน้อยสองด้าน รูปตัดตามขวางและรูปตัดตามยาว(ค) รายละเอียดของโครงสร้างแสดงส่วนต่าง ๆของอาคารบริการแบบก่อสร้างตาม (ก) และ (ข) ให้ใช้มาตราส่วนไม่เล็กกว่า ๑ ใน ๑๐๐(๕) แบบก่อสร้างท่อหรือรางระบายน้ำ และบ่อกักไขมันต้องแสดงรายละเอียดอย่างน้อย ดังต่อไปนี้(ก) แปลนส่วนล่าง รูปตัดตามขวาง และรูปตัดตามยาว(ข) ฝาตะแกรงปิดรางระบายน้ำ บ่อพัก และบ่อกักไขมัน(ค) รายละเอียดแสดงส่วนต่าง ๆ ของท่อหรือรางระบายน้ำและบ่อกักไขมัน แบบก่อสร้างตาม (ก) ให้ใช้มาตราส่วนไม่เล็กกว่า ๑ ใน ๕๐(๖) แบบก่อสร้างกำแพงกันไฟต้องแสดงรายละเอียดอย่างน้อย ดังต่อไปนี้(ก) แปลนพื้น แปลนฐานราก รูปด้าน และรูปตัด(ข) รายละเอียดแสดงส่วนต่าง ๆ ของกำแพงกันไฟ บบก่อสร้างตาม(ก) ให้ใช้มาตราส่วนไม่เล็กกว่า ๑ ใน ๒๐ข้อ ๙ สถานีบริการก๊าซปิโตรเลียมเหลวต้องแสดงรายการคำนวณความมั่นคงแข็งแรงของถังเก็บและจ่ายก๊าซปิโตรเลียมเหลวแบบฝังไว้ในดินบ่อคอนกรีตเสริมเหล็กที่ใช้ฝังถังเก็บและจ่ายก๊าซปิโตรเลียมเหลวท่อก๊าซปิโตรเลียมเหลว อาคารบริการ บ่อกักไขมัน กำแพงกันไฟ หรือสิ่งก่อสร้างอื่น ๆแล้วแต่กรณีข้อ ๑๐ แบบก่อสร้างและรายการคำนวณความมั่นคงแข็งแรงของบ่อคอนกรีตเสริมเหล็กที่ใช้ฝังถังเก็บและจ่ายก๊าซปิโตรเลียมเหลวแบบฝังไว้ในดินอาคารบริการ บ่อกักไขมัน กำแพงกันไฟ หรือสิ่งก่อสร้างอื่น ๆ ตามข้อ ๘ (๓)(๔) (๕) และ (๖) และข้อ ๙ ที่ได้รับอนุญาตให้ก่อสร้างอาคารตามกฎหมายว่าด้วยการควบคุมอาคารจากเจ้าพนักงานท้องถิ่นผู้อนุญาตแล้วให้ได้รับยกเว้นไม่ต้องแสดงรายละเอียดตามที่ระบุไว้แต่ให้ใช้แบบก่อสร้างและรายการคำนวณดังกล่าวมาแสดงแทนหมวด ๓ที่ตั้ง ลักษณะและระยะปลอดภัย ข้อ ๑๑ สถานีบริการก๊าซปิโตรเลียมเหลวต้องมีที่ตั้งลักษณะ และระยะปลอดภัย ดังต่อไปนี้(๑)เขตสถานีบริการก๊าซปิโตรเลียมเหลวต้องห่างจากเขตของสถานที่บรรจุก๊าซปิโตรเลียมเหลวประเภทโรงบรรจุไม่น้อยกว่า๕๐.๐๐ เมตร และต้องห่างจากเขตของสถานทูต สถานกงสุล สถานศึกษา สถานพยาบาล โรงมหรสพศาสนสถาน โบราณสถาน หรือสนามกีฬา ไม่น้อยกว่า ๒๐๐.๐๐ เมตร เว้นแต่สถานทูตสถานกงสุล สถานศึกษา สถานพยาบาล โรงมหรสพ ศาสนสถาน โบราณสถาน หรือสนามกีฬาจะได้รับอนุญาตให้มีขึ้นภายหลังวันที่ผู้ประสงค์จะประกอบกิจการได้ยื่นคำขอรับใบอนุญาตประกอบกิจการควบคุมครบถ้วนและถูกต้องแล้วในกรณีที่เป็นสถานีบริการก๊าซปิโตรเลียมเหลวเพื่อการจำหน่ายเขตสถานีบริการก๊าซปิโตรเลียมเหลวที่ใช้เป็นทางเข้าและทางออกต้องอยู่ติดทางหลวงถนนสาธารณะ หรือทางสาธารณะซึ่งมีความกว้างไม่น้อยกว่า ๑๒.๐๐ เมตร(๒)เขตสถานีบริการก๊าซปิโตรเลียมเหลวด้านที่ใช้เป็นทางเข้าและทางออกสำหรับยานพาหนะต้องแยกต่างหากจากกันมีความกว้างไม่น้อยกว่า ๔.๐๐ เมตร และห่างกันไม่น้อยกว่า ๕.๐๐ เมตรขอบทางเลี้ยวเข้าออกต้องโค้งออก และมีรัศมีความโค้งไม่น้อยกว่า ๓.๐๐ เมตร ดังตัวอย่างภาพประกอบที่๑ ท้ายกฎกระทรวงนี้(๓) จุดเริ่มต้นของทางเข้าและทางออกสำหรับยานพาหนะที่เชื่อมต่อกับทางสัญจรที่เป็นทางคู่ต้องห่างจากจุดเริ่มต้นของช่องเปิดของเกาะกลาง ทางระบายน้ำหรือกำแพงของทางสัญจรดังกล่าวไม่น้อยกว่า ๕๐.๐๐ เมตรเว้นแต่เป็นสถานีบริการก๊าซปิโตรเลียมเหลวที่ตั้งอยู่ในเขตกรุงเทพมหานคร เขตเมืองพัทยาเขตเทศบาลนคร เขตเทศบาลเมืองและเขตราชการส่วนท้องถิ่นอื่นที่มีกฎหมายโดยเฉพาะจัดตั้งขึ้นดังตัวอย่างภาพประกอบที่ ๒ ท้ายกฎกระทรวงนี้(๔)จุดเริ่มต้นของทางเข้าและทางออกสำหรับยานพาหนะต้องไม่อยู่ตรงโค้งของทางสัญจรตามหลักเกณฑ์ดังต่อไปนี้(ก) ในเขตกรุงเทพมหานคร เขตเมืองพัทยา เขตเทศบาลนครเขตเทศบาลเมือง และเขตราชการส่วนท้องถิ่นอื่นที่มีกฎหมายโดยเฉพาะจัดตั้งขึ้นต้องไม่ตั้งอยู่ตรงโค้งของทางสัญจรที่มีรัศมีความโค้งน้อยกว่า ๕๐๐.๐๐ เมตร(ข) นอกเขตพื้นที่ตาม (ก)ต้องไม่ตั้งอยู่ตรงโค้งของทางสัญจรที่มีรัศมีความโค้งน้อยกว่า ๑,๐๐๐.๐๐ เมตร(๕)จุดเริ่มต้นของทางเข้าและทางออกสำหรับยานพาหนะต้องห่างจากจุดเริ่มโค้งของทางสัญจรตามที่กำหนดไว้ใน(๔) ไม่น้อยกว่า ๕๐.๐๐ เมตร ดังตัวอย่างภาพประกอบที่ ๓ ท้ายกฎกระทรวงนี้(๖)จุดเริ่มต้นของทางเข้าและทางออกสำหรับยานพาหนะต้องห่างจากทางแยกตามหลักเกณฑ์ ดังต่อไปนี้(ก) ในเขตกรุงเทพมหานคร เขตเมืองพัทยา เขตเทศบาลนครเขตเทศบาลเมือง และเขตราชการส่วนท้องถิ่นอื่นที่มีกฎหมายโดยเฉพาะจัดตั้งขึ้นจุดเริ่มต้นของทางเข้าและทางออกสำหรับยานพาหนะที่เชื่อมกับทางสัญจรต้องห่างจากจุดเริ่มโค้งของทางแยกซึ่งอยู่ฝั่งเดียวกันไม่น้อยกว่า๓๐.๐๐ เมตร(ข) นอกเขตพื้นที่ตาม (ก)จุดเริ่มต้นของทางเข้าและทางออกสำหรับยานพาหนะ ต้องห่างจากจุดเริ่มโค้งของทางแยกซึ่งอยู่ฝั่งเดียวกันไม่น้อยกว่า๕๐.๐๐ เมตร ลักษณะตาม (ก) และ (ข) เป็นดังตัวอย่างภาพประกอบที่ ๔ ท้ายกฎกระทรวงนี้(๗) จุดเริ่มต้นของทางเข้าและทางออกสำหรับยานพาหนะต้องไม่อยู่ตรงโค้งตั้งของทางสัญจรที่มีความลาดชันด้านใดด้านหนึ่งเกิน ๑ ต่อ๒๕ และต้องไม่อยู่บนทางสัญจรที่มีความลาดชันเกิน ๑ ต่อ ๒๕ในกรณีที่ทางสัญจรมีความลาดชันด้านใดด้านหนึ่งตั้งแต่ ๑ ต่อ ๕๐ ถึง ๑ต่อ ๒๕ จุดเริ่มต้นของทางเข้าและทางออกสำหรับยานพาหนะต้องไม่อยู่ตรงโค้งตั้งของทางสัญจรและต้องห่างจากจุดเริ่มโค้งตั้งของทางสัญจรตามหลักเกณฑ์ ดังต่อไปนี้(ก) ในเขตกรุงเทพมหานคร เขตเมืองพัทยา เขตเทศบาลนครเขตเทศบาลเมือง และเขตราชการส่วนท้องถิ่นอื่นที่มีกฎหมายโดยเฉพาะจัดตั้งขึ้นต้องห่างจากจุดเริ่มต้นโค้งตั้งของทางสัญจรไม่น้อยกว่า ๘๐.๐๐ เมตร(ข) นอกเขตพื้นที่ตาม (ก)ต้องห่างจากจุดเริ่มต้นโค้งตั้งของทางสัญจรไม่น้อยกว่า ๑๕๐.๐๐ เมตร(๘)จุดเริ่มต้นของทางเข้าและทางออกสำหรับยานพาหนะต้องห่างจากจุดเริ่มต้นหรือจุดสิ้นสุดของเชิงลาดสะพานที่มีความลาดชันด้านใดด้านหนึ่งเกิน๑ ต่อ ๕๐ ที่อยู่ในเส้นทางเดียวกันไม่น้อยกว่า ๕๐.๐๐ เมตร(๙)จุดเริ่มต้นของทางเข้าและทางออกสำหรับยานพาหนะที่ตั้งอยู่ติดทางสัญจรที่ตัดกับทางรถไฟต้องห่างจากรางรถไฟที่ใกล้ที่สุดไม่น้อยกว่า ๓๐.๐๐ เมตร(๑๐) เขตสถานีบริการก๊าซปิโตรเลียมเหลวต้องมีกำแพงกันไฟโดยรอบสูงไม่น้อยกว่า๑.๘๐ เมตร ยกเว้นด้านที่ใช้เป็นทางเข้าและทางออกของสถานีบริการก๊าซปิโตรเลียมเหลวถ้ากำแพงกันไฟตำแหน่งใดห่างจากผนังถังเก็บและจ่ายก๊าซปิโตรเลียมเหลวเกิน๒๐.๐๐ เมตร จะทำประตูเหล็กทึบชนิดบานเลื่อนเพื่อใช้เป็นทางเข้าออกสถานที่ของเจ้าของที่ดินเดียวกันก็ได้แต่ประตูดังกล่าวต้องกว้างไม่เกิน ๕.๐๐ เมตร และต้องปิดประตูตลอดเวลาจะเปิดได้ต่อเมื่อมีการเข้าออก ทั้งนี้ในสถานีบริการก๊าซปิโตรเลียมเหลวแห่งหนึ่งจะมีประตูดังกล่าวได้ไม่เกินหนึ่งช่อง(๑๑)เขตบริการก๊าซปิโตรเลียมเหลวต้องห่างจากเขตสถานีบริการก๊าซปิโตรเลียมเหลวไม่น้อยกว่า๑๐.๐๐ เมตร ยกเว้นด้านที่ใช้เป็นทางเข้าและทางออกของสถานีบริการก๊าซปิโตรเลียมเหลวพื้นที่ระหว่างเขตบริการก๊าซปิโตรเลียมเหลวกับเขตสถานีบริการก๊าซปิโตรเลียมเหลวต้องปรับพื้นให้เรียบห้ามก่อสร้างสิ่งก่อสร้างอื่นใดในบริเวณพื้นที่ดังกล่าวเว้นแต่จะเป็นสิ่งก่อสร้างและอุปกรณ์ที่จำเป็นสำหรับการให้บริการตามที่รัฐมนตรีประกาศกำหนด(๑๒) ภายในเขตบริการก๊าซปิโตรเลียมเหลวต้องไม่มีอาคารอื่นใดนอกจากอาคารบริการห้องน้ำและห้องส้วมที่ล้างรถยนต์หรือที่ยกรถยนต์ และสิ่งก่อสร้างที่ไม่มีฐานราก โดยสิ่งก่อสร้างที่ไม่มีฐานรากต้องมีพื้นที่ของหลังคาทั้งหมดรวมกันไม่เกินร้อยละห้าของพื้นที่เขตบริการก๊าซปิโตรเลียมเหลวและให้มีสิ่งก่อสร้างและอุปกรณ์ที่จำเป็นสำหรับการให้บริการได้ซึ่งต้องมีลักษณะและระยะปลอดภัย ดังต่อไปนี้(ก) ขอบอาคารบริการต้องห่างจากเขตบริการก๊าซปิโตรเลียมเหลวไม่น้อยกว่า๒.๐๐ เมตร ยกเว้นด้านที่ใช้เป็นทางเข้าและทางออกของสถานีบริการก๊าซปิโตรเลียมเหลวต้องห่างไม่น้อยกว่า๕.๐๐ เมตร ทั้งนี้ในกรณีขอบอาคารบริการที่ใช้เป็นหลังคาคลุมตู้จ่ายก๊าซปิโตรเลียมเหลวต้องห่างจากเขตบริการก๊าซปิโตรเลียมเหลวด้านที่ใช้เป็นทางเข้าและทางออกของสถานีบริการก๊าซปิโตรเลียมเหลวไม่น้อยกว่า๗.๐๐ เมตร(ข) ห้องน้ำและห้องส้วมจะสร้างขึ้นนอกอาคารบริการก็ได้แต่ต้องมีระยะห่างจากขอบอาคารบริการหรือเขตบริการก๊าซปิโตรเลียมเหลวไม่น้อยกว่า๒.๐๐ เมตร และต้องห่างจากรั้วโปร่งล้อมรอบถังเก็บและจ่ายก๊าซปิโตรเลียมเหลวหรือด้านที่ใช้เป็นทางเข้าและทางออกของสถานีบริการก๊าซปิโตรเลียมเหลวไม่น้อยกว่า๕.๐๐ เมตร(ค)ที่ล้างรถยนต์หรือที่ยกรถยนต์ไม่ว่าจะอยู่ในหรือนอกอาคารบริการ ขอบที่ล้างรถยนต์ หรือที่ยกรถยนต์ด้านหนึ่งต้องห่างจากเขตบริการก๊าซปิโตรเลียมเหลวไม่น้อยกว่า๒.๐๐ เมตร(ง)สิ่งก่อสร้างที่ไม่มีฐานรากต้องห่างจากเขตบริการก๊าซปิโตรเลียมเหลว อาคารบริการ และห้องน้ำและห้องส้วมไม่น้อยกว่า ๒.๐๐ เมตรและต้องห่างจากรั้วโปร่งรอบถังเก็บและจ่ายก๊าซปิโตรเลียมเหลวไม่น้อยกว่า ๕.๐๐ เมตรและต้องห่างจากตู้จ่ายก๊าซปิโตรเลียมเหลวไม่น้อยกว่า ๖.๐๐ เมตร(จ) อาคารบริการแต่ละอาคารและสิ่งก่อสร้างที่ไม่มีฐานรากแต่ละแห่ง ต้องมีระยะห่างกันไม่น้อยกว่า ๒.๐๐ เมตร(ฉ)สิ่งก่อสร้างและอุปกรณ์ที่จำเป็นสำหรับการให้บริการ ได้แก่ หอถังน้ำและเสาป้ายเครื่องหมายการค้า ที่อยู่ในสถานีบริการก๊าซปิโตรเลียมเหลวให้มีระยะปลอดภัยภายในเป็นไปตามที่รัฐมนตรีประกาศกำหนด(๑๓)ในกรณีที่สถานที่ตั้งสถานีบริการก๊าซปิโตรเลียมเหลวอยู่ภายใต้บังคับของกฎหมายอื่นผู้ประสงค์จะประกอบกิจการต้องปฏิบัติตามกฎหมายนั้นด้วยสถานีบริการก๊าซปิโตรเลียมเหลวที่มีทางเข้าและทางออกสำหรับยานพาหนะที่ผ่านการพิจารณาด้านความปลอดภัยและได้รับอนุญาตให้เชื่อมทางตามกฎหมายว่าด้วยทางหลวงแล้วให้ได้รับการยกเว้น ไม่ต้องปฏิบัติตาม (๓) (๔) (๕) (๖) (๗) (๘) และ (๙)หมวด ๔การตั้งถังเก็บและจ่ายก๊าซปิโตรเลียมเหลวตู้จ่ายก๊าซปิโตรเลียมเหลว ระบบท่อและอุปกรณ์ ข้อ ๑๒ การตั้งถังเก็บและจ่ายก๊าซปิโตรเลียมเหลวในสถานีบริการก๊าซปิโตรเลียมเหลวต้องปฏิบัติดังต่อไปนี้(๑)ต้องมีระยะห่างตามที่กำหนดไว้ในตารางท้ายกฎกระทรวงนี้(๒)ต้องไม่ตั้งถังเก็บและจ่ายก๊าซปิโตรเลียมเหลวซ้อนกัน(๓) ต้องห่างจากภาชนะบรรจุน้ำมันที่มีจุดวาบไฟต่ำกว่า๖๐ องศาเซลเซียส ไม่น้อยกว่า ๖.๐๐ เมตร(๔)บริเวณที่ตั้งถังเก็บและจ่ายก๊าซปิโตรเลียมเหลวต้องมีรั้วโปร่งทำด้วยวัสดุทนไฟสูงไม่น้อยกว่า๑.๘๐ เมตร ล้อมรอบถังเก็บและจ่ายก๊าซปิโตรเลียมเหลวและที่รั้วต้องมีทางเข้าออกอย่างน้อยสองทางอยู่ห่างกันไม่น้อยกว่า ๕.๐๐ เมตรทางเข้าออกดังกล่าวต้องมีประตูโปร่งที่เปิดออกด้านนอกมีกุญแจชนิดที่สามารถเปิดออกจากภายในได้โดยไม่ต้องไขกุญแจและปิดประตูตลอดเวลาที่ไม่มีการปฏิบัติงาน(๕)หัวท่อรับก๊าซปิโตรเลียมเหลวของท่อรับก๊าซปิโตรเลียมเหลวที่ไปสู่ถังเก็บและจ่ายก๊าซปิโตรเลียมเหลวต้องห่างจากแนวเขตที่ดินของผู้อื่นไม่น้อยกว่า๑๐.๐๐ เมตร(๖)หัวท่อรับก๊าซปิโตรเลียมเหลวและท่อรับก๊าซปิโตรเลียมเหลวที่ไปสู่ถังเก็บและจ่ายก๊าซปิโตรเลียมเหลวต้องอยู่ภายในบริเวณรั้วโปร่ง(๗) ห้ามเก็บวัสดุใด ๆ ภายในบริเวณรั้วโปร่ง(๘) ที่ประตูทางเข้ารั้วโปร่งให้มีป้ายที่มีข้อความดังต่อไปนี้อันตราย๑. ห้ามสูบบุหรี่๒. ห้ามก่อประกายไฟ๓. ห้ามบุคคลภายนอกเข้า๔. ห้ามใช้โทรศัพท์มือถือข้อความในป้ายต้องเขียนด้วยตัวอักษรสีแดงบนพื้นสีขาวมีขนาดที่เห็นได้ชัดเจนและอ่านได้ง่าย โดยมีความสูงของตัวอักษรไม่น้อยกว่า ๕เซนติเมตร และต้องติดป้ายนั้นไว้ในที่ที่เห็นได้ง่าย(๙) รั้วโปร่งด้านใดที่ยานพาหนะอาจเข้าไปชนได้ต้องจัดให้มีเสาท่อเหล็กขนาดเส้นผ่าศูนย์กลางไม่น้อยกว่า ๑๐ เซนติเมตรภายในท่อเหล็กให้เทคอนกรีตเต็มฝังแน่นในดินนอกแนวรั้วโปร่งด้านนั้นลึกไม่น้อยกว่า๖๐ เซนติเมตร เสาท่อเหล็กต้องอยู่ห่างจากรั้วโปร่งไม่น้อยกว่า ๕๐ เซนติเมตร เสาแต่ละต้นสูงจากระดับพื้นของสถานีบริการก๊าซปิโตรเลียมเหลวไม่น้อยกว่า๑.๑๐ เมตร แต่ไม่เกิน ๑.๒๐ เมตร และมีระยะห่างระหว่างเสาแต่ละต้นไม่เกิน ๑.๒๐ เมตรข้อ ๑๓ การวางระบบท่อก๊าซปิโตรเลียมเหลว การติดตั้งอุปกรณ์เข้ากับถังเก็บและจ่ายก๊าซปิโตรเลียมเหลว ตู้จ่ายก๊าซปิโตรเลียมเหลวหัวจ่ายก๊าซปิโตรเลียมเหลวและสายหัวจ่ายก๊าซปิโตรเลียมเหลวในสถานีบริการก๊าซปิโตรเลียมเหลวรวมทั้งการทดสอบและตรวจสอบระบบท่อก๊าซปิโตรเลียมเหลวและอุปกรณ์ตู้จ่ายก๊าซปิโตรเลียมเหลวหัวจ่ายก๊าซปิโตรเลียมเหลวและสายหัวจ่ายก๊าซปิโตรเลียมเหลวในสถานีบริการก๊าซปิโตรเลียมเหลวให้เป็นไปตามหลักเกณฑ์และวิธีการที่รัฐมนตรีประกาศกำหนด ทั้งนี้การทดสอบและตรวจสอบระบบท่อก๊าซปิโตรเลียมเหลวและอุปกรณ์ ตู้จ่าย หัวจ่ายและสายหัวจ่ายก๊าซปิโตรเลียมเหลวดังกล่าวต้องดำเนินการโดยผู้ทดสอบและตรวจสอบตามกฎกระทรวงว่าด้วยคุณสมบัติของผู้ทดสอบและตรวจสอบที่ออกตามมาตรา๗ข้อ ๑๔ การตั้งตู้จ่ายก๊าซปิโตรเลียมเหลวในสถานีบริการก๊าซปิโตรเลียมเหลวต้องปฏิบัติ ดังต่อไปนี้(๑)ต้องห่างจากเครื่องสูบน้ำมันและถังเก็บน้ำมันไม่น้อยกว่า ๒๐.๐๐ เมตร(๒)ต้องห่างจากตู้จ่ายก๊าซธรรมชาติและตู้จ่ายน้ำมันไม่น้อยกว่า ๖.๐๐ เมตร(๓)ต้องห่างจากถังเก็บและจ่ายก๊าซปิโตรเลียมเหลวไม่น้อยกว่า ๓.๐๐ เมตร(๔) ต้องห่างจากเขตบริการก๊าซปิโตรเลียมเหลวและอาคารบริการไม่น้อยกว่า๖.๐๐ เมตร ยกเว้นอาคารบริการที่ใช้เป็นหลังคาคลุมตู้จ่ายก๊าซปิโตรเลียมเหลว(๕) ต้องห่างจากแนวเขตทางสัญจรไม่น้อยกว่า ๗.๐๐ เมตร(๖)ด้านที่ยานพาหนะสามารถเข้าถึงตู้จ่ายก๊าซปิโตรเลียมเหลวได้ต้องจัดให้มีเสาท่อเหล็ก ขนาดเส้นผ่าศูนย์กลางไม่น้อยกว่า ๑๐ เซนติเมตรภายในท่อเหล็กให้เทคอนกรีตเต็มฝังแน่นในดินลึกไม่น้อยกว่า ๖๐ เซนติเมตรกันตู้จ่ายก๊าซปิโตรเลียมเหลวด้านนั้นเสาท่อเหล็กต้องอยู่ห่างจากตู้จ่ายก๊าซปิโตรเลียมเหลวไม่น้อยกว่า ๕๐ เซนติเมตรเสาแต่ละต้นสูงจากระดับพื้นของสถานีบริการก๊าซปิโตรเลียมเหลวไม่น้อยกว่า๑.๑๐ เมตร แต่ไม่เกิน ๑.๒๐ เมตร และมีระยะห่างระหว่างเสาแต่ละต้นไม่เกิน๑.๒๐ เมตร(๗) ที่บริเวณตู้จ่ายก๊าซปิโตรเลียมเหลวให้มีป้ายดังต่อไปนี้(ก) ป้ายที่หนึ่ง ให้มีข้อความ ดังต่อไปนี้ห้ามบรรจุก๊าซปิโตรเลียมเหลวลงในถังก๊าซหุงต้มหากฝ่าฝืนมีความผิด(ข) ป้ายที่สอง ให้มีข้อความ ดังต่อไปนี้อันตราย๑. ดับเครื่องยนต์ขณะบรรจุก๊าซปิโตรเลียมเหลว๒. ห้ามสูบบุหรี่๓. ห้ามก่อประกายไฟ๔. ห้ามใช้โทรศัพท์มือถือข้อความในป้ายต้องเขียนด้วยตัวอักษรสีแดงบนพื้นสีขาวมีขนาดที่เห็นได้ชัดเจนและอ่านได้ง่าย โดยมีความสูงของตัวอักษรไม่น้อยกว่า ๕เซนติเมตร และต้องติดป้ายนั้นไว้ในที่ที่เห็นได้ง่ายหมวด ๕วิธีการบรรจุก๊าซ ข้อ ๑๕ การบรรจุก๊าซปิโตรเลียมเหลวลงในถังก๊าซปิโตรเลียมเหลวรถยนต์ต้องบรรจุก๊าซปิโตรเลียมเหลวให้เฉพาะรถยนต์ตามกฎหมายว่าด้วยรถยนต์หรือรถตามกฎหมายว่าด้วยการขนส่งทางบก แล้วแต่กรณีข้อ ๑๖ การบรรจุก๊าซปิโตรเลียมเหลวลงในถังก๊าซปิโตรเลียมเหลวรถยนต์ให้บรรจุได้ไม่เกินร้อยละแปดสิบห้าของปริมาตรถังก๊าซปิโตรเลียมเหลวรถยนต์ข้อ ๑๗ ให้ผู้ประกอบกิจการสถานีบริการก๊าซปิโตรเลียมเหลวมีหน้าที่ควบคุมดูแลไม่ให้มีการบรรจุก๊าซปิโตรเลียมเหลวลงในถังก๊าซปิโตรเลียมเหลวหุงต้มภายในสถานีบริการก๊าซปิโตรเลียมเหลวข้อ ๑๘ การบรรจุก๊าซปิโตรเลียมเหลวจากถังขนส่งก๊าซปิโตรเลียมเหลวต้องบรรจุลงในถังเก็บและจ่ายก๊าซปิโตรเลียมเหลวเท่านั้น และต้องปฏิบัติ ดังต่อไปนี้(๑) ก่อนต่อหัวจ่ายก๊าซปิโตรเลียมเหลวจากถังขนส่งก๊าซปิโตรเลียมเหลวเข้ากับท่อรับก๊าซปิโตรเลียมเหลวของถังเก็บและจ่ายก๊าซปิโตรเลียมเหลวต้องต่อสายดินของถังขนส่งก๊าซปิโตรเลียมเหลวนั้นให้ลงดินและให้ต่อไว้ตลอดเวลาจนกว่าจะถอดหัวจ่ายก๊าซปิโตรเลียมเหลวนั้นออก(๒) เมื่อต่อหัวจ่ายก๊าซปิโตรเลียมเหลวเข้ากับท่อรับก๊าซปิโตรเลียมเหลวต้องตรวจว่าได้ต่อแน่นสนิทและไม่รั่วและท่อจ่ายก๊าซปิโตรเลียมเหลวจากถังขนส่งก๊าซปิโตรเลียมเหลวต้องเป็นชนิดที่ใช้กับก๊าซปิโตรเลียมเหลวโดยเฉพาะ(๓)ตรวจลิ้นปิดเปิดที่ปลายท่อรับก๊าซปิโตรเลียมเหลวและที่ปลายท่อไอก๊าซปิโตรเลียมเหลวไหลกลับซึ่งต้องปิดทันทีเมื่อบรรจุก๊าซปิโตรเลียมเหลวเสร็จหมวด ๖การป้องกันและระงับอัคคีภัย ข้อ ๑๙ บริเวณอันตรายของสถานีบริการก๊าซปิโตรเลียมเหลวระบบไฟฟ้า เครื่องใช้ไฟฟ้า อุปกรณ์ไฟฟ้า และระบบป้องกันอันตรายจากฟ้าผ่าต้องเป็นไปตามกฎกระทรวงว่าด้วยระบบไฟฟ้า ที่ออกตามมาตรา ๗ข้อ ๒๐ เมื่อติดตั้งระบบไฟฟ้า เครื่องใช้ไฟฟ้าอุปกรณ์ไฟฟ้า และระบบป้องกันอันตรายจากฟ้าผ่าเสร็จแล้วให้ผู้ประสงค์จะประกอบกิจการหรือผู้ประกอบกิจการสถานีบริการก๊าซปิโตรเลียมเหลว ยื่นหนังสือขอรับการตรวจสอบและหนังสือรับรองการปฏิบัติตามข้อ๑๙จากผู้ทดสอบและตรวจสอบตามกฎกระทรวงว่าด้วยคุณสมบัติของผู้ทดสอบและตรวจสอบที่ออกตามมาตรา๗ และกฎกระทรวงว่าด้วยระบบไฟฟ้าที่ออกตามมาตรา ๗ข้อ ๒๑ ในสถานีบริการก๊าซปิโตรเลียมเหลวต้องมีระบบการป้องกันและระงับอัคคีภัย ดังต่อไปนี้(๑) ต้องติดตั้งท่อน้ำประปาสำหรับดับเพลิงขนาดเส้นผ่าศูนย์กลางไม่น้อยกว่า ๕๐ มิลลิเมตร หรือเท่ากับขนาดของท่อน้ำประปาสำหรับดับเพลิงขององค์กรปกครองส่วนท้องถิ่นโดยมีข้อต่อรับน้ำดับเพลิงขนาดเดียวกับข้อต่อของรถดับเพลิงขององค์กรปกครองส่วนท้องถิ่นและต้องมี(ก) หัวจ่ายน้ำดับเพลิงขนาดเส้นผ่าศูนย์กลางไม่น้อยกว่า๖๒.๕ มิลลิเมตร จำนวนไม่น้อยกว่าสองจุด(ข)เครื่องสูบน้ำสำหรับสูบน้ำดับเพลิงโดยเฉพาะจากท่อดังกล่าว และ(ค)สายจ่ายที่มีความยาวไม่น้อยกว่าความยาวของเส้นทแยงมุมที่ยาวที่สุดของสถานีบริการก๊าซปิโตรเลียมเหลวเก็บไว้ณ ที่ที่จะนำมาใช้ได้ง่ายในกรณีที่ไม่มีน้ำประปาหรือไม่ใช้น้ำประปาต้องต่อท่อสำหรับสูบน้ำจากแหล่งน้ำหรือที่เก็บน้ำซึ่งมีน้ำอยู่ตลอดเวลา และแหล่งน้ำหรือที่เก็บน้ำนั้นต้องมีปริมาตรน้ำไม่น้อยกว่า๐.๖ ลูกบาศก์เมตร หรือ ๖๐๐ ลิตรต่อพื้นที่ ๑ตารางเมตรของพื้นที่ผิวด้านนอกของถังเก็บและจ่ายก๊าซปิโตรเลียมเหลวเศษของ ๑ตารางเมตรให้คิดเป็น ๑ ตารางเมตร(๒) ต้องติดตั้งเครื่องดับเพลิงชนิดผงเคมีแห้งหรือน้ำยาดับเพลิง หรือเครื่องดับเพลิงชนิดอื่นที่มิใช่เครื่องดับเพลิงชนิดฟองก๊าซขนาดบรรจุไม่น้อยกว่า ๖.๘ กิโลกรัม ตามมาตรฐานระบบป้องกันอัคคีภัยของสมาคมวิศวกรรมสถานแห่งประเทศไทยในพระบรมราชูปถัมภ์หรือมาตรฐานอื่นที่เทียบเท่าตามที่รัฐมนตรีประกาศกำหนดไว้ที่ประตูทางเข้าออกของรั้วโปร่งล้อมรอบถังเก็บและจ่ายก๊าซปิโตรเลียมเหลวประตูละ๒ เครื่อง และที่ตู้จ่ายก๊าซปิโตรเลียมเหลว ตู้ละ ๑ เครื่อง(๓) เครื่องดับเพลิงตาม (๒)ต้องอยู่ในสภาพที่ใช้งานได้ดี และผู้ประกอบกิจการต้องตรวจสอบ และบำรุงรักษาทุกหกเดือนโดยมีหลักฐานการตรวจสอบติดหรือแขวนไว้ที่เครื่องดับเพลิง(๔) ภายในเขตสถานีบริการก๊าซปิโตรเลียมเหลวให้มีป้ายที่มีข้อความ ดังต่อไปนี้วิธีปฏิบัติเมื่อก๊าซปิโตรเลียมเหลวรั่ว๑.หยุดเดินเครื่องสูบก๊าซปิโตรเลียมเหลวและดับเครื่องยนต์ทุกชนิดทันที๒. ปิดลิ้นทุกตัวทันที๓. ดับเปลวไฟและตัดวงจรไฟฟ้าภายในบริเวณทั้งหมด๔. ไม่กระทำการใด ๆ ที่อาจเกิดเปลวไฟหรือประกายไฟ๕. ปิดทางเข้าสถานีบริการ และห้ามยานพาหนะและบุคคลใด ๆ เข้ามาในเขตสถานีบริการ๖. นำเครื่องดับเพลิงออกมาเตรียมพร้อม๗. แจ้งหน่วยดับเพลิงที่ใกล้ที่สุดโดยเร็ว๘. หยุดการบริการจนกว่าจะระงับการรั่วของก๊าซปิโตรเลียมเหลวได้และได้ตรวจสอบแล้วว่าปริมาณก๊าซปิโตรเลียมเหลวในอากาศมีไม่พอที่จะติดไฟ๙. ห้ามใช้โทรศัพท์มือถือข้อความในป้ายต้องเขียนด้วยตัวอักษรสีแดงบนพื้นสีขาวมีขนาดที่เห็นได้ชัดเจนและอ่านได้ง่าย โดยมีความสูงของตัวอักษรไม่น้อยกว่า ๕เซนติเมตร และต้องติดตั้งป้ายนั้นไว้ในที่ที่เห็นได้ง่ายข้อ ๒๒ ให้ผู้ประกอบกิจการสถานีบริการก๊าซปิโตรเลียมเหลวมีหน้าที่ควบคุมดูแลไม่ให้มีการกระทำการใดๆ ที่อาจเกิดเปลวไฟหรือประกายไฟในสถานีบริการก๊าซปิโตรเลียมเหลวข้อ ๒๓ ในสถานีบริการก๊าซปิโตรเลียมเหลวต้องติดตั้งเครื่องส่งเสียงดังเมื่อก๊าซปิโตรเลียมเหลวรั่วไว้ที่บริเวณที่ตั้งถังเก็บและจ่ายก๊าซปิโตรเลียมเหลวและบริเวณตู้จ่ายก๊าซปิโตรเลียมเหลวอย่างน้อยบริเวณละ๑ เครื่องและต้องตรวจสอบให้เครื่องส่งเสียงดังเมื่อก๊าซปิโตรเลียมเหลวรั่วอยู่ในสภาพที่ใช้งานได้และเปิดใช้งานตลอดเวลาข้อ ๒๔ สถานีบริการก๊าซปิโตรเลียมเหลวต้องจัดให้มีพนักงานที่ผ่านการฝึกอบรมผู้ปฏิบัติงานน้ำมันเชื้อเพลิงตามกฎกระทรวงว่าด้วยคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิงที่ออกตามมาตรา๗สถานีบริการก๊าซปิโตรเลียมเหลวต้องจัดให้มีป้ายรายชื่อพนักงานที่ผ่านการฝึกอบรมตามวรรคหนึ่งไว้ในที่ที่เห็นได้ชัดเจนบทเฉพาะกาล ข้อ ๒๕ สถานีบริการก๊าซปิโตรเลียมเหลวที่ได้รับใบอนุญาตประกอบกิจการไว้แล้วก่อนวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามข้อ ๑๑ (๑) (๒) (๓) (๔) (๕) (๖) (๗) (๘) (๙) (๑๐) (๑๑) และ (๑๒) (ก) ข้อ ๑๒ (๕) และข้อ ๑๔ (๒) และ (๕)และในกรณีการติดตั้งป้ายข้อความและเครื่องดับเพลิงตามข้อ ๑๒ (๘) ข้อ ๑๔ (๗) และข้อ๒๑ (๒) และ (๔) ต้องปฏิบัติให้ถูกต้องภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับสถานีบริการก๊าซปิโตรเลียมเหลวที่ได้รับอนุญาตก่อสร้างอาคารจากองค์กรปกครองส่วนท้องถิ่นไว้แล้วก่อนวันที่กฎกระทรวงนี้ใช้บังคับและการอนุญาตดังกล่าวยังมีผลบังคับอยู่หรือสถานีบริการก๊าซปิโตรเลียมเหลวที่ได้แจ้งการก่อสร้างอาคารต่อองค์กรปกครองส่วนท้องถิ่นไว้แล้วก่อนวันที่กฎกระทรวงนี้ใช้บังคับและได้เริ่มการก่อสร้างอาคารแล้ว ให้ได้รับยกเว้นไม่ต้องปฏิบัติตามข้อ ๑๑ (๑) (๒) (๓) (๔) (๕) (๖) (๗) (๘) (๙) (๑๐) (๑๑) และ (๑๒) (ก) ข้อ ๑๒ (๕)และข้อ ๑๔ (๒) และ (๕)ข้อ ๒๖ การแก้ไขเปลี่ยนแปลงลักษณะของสถานีบริการก๊าซปิโตรเลียมเหลวที่ได้รับใบอนุญาตประกอบกิจการตามข้อ๒๕ วรรคหนึ่งหรือได้รับอนุญาตก่อสร้างอาคารหรือได้รับใบรับแจ้งการก่อสร้างอาคารจากองค์กรปกครองส่วนท้องถิ่นตามข้อ๒๕ วรรคสอง ก่อนวันที่กฎกระทรวงนี้ใช้บังคับให้สามารถดำเนินการได้ในกรณีดังต่อไปนี้(๑)การแก้ไขเปลี่ยนแปลงแนวเขตสถานีบริการก๊าซปิโตรเลียมเหลว(๒)การแก้ไขเปลี่ยนแปลงถังเก็บและจ่ายก๊าซปิโตรเลียมเหลว(๓) การแก้ไขเปลี่ยนแปลงอาคารบริการห้องน้ำและห้องส้วม ที่ล้างรถยนต์หรือที่ยกรถยนต์ และสิ่งก่อสร้างที่ไม่มีฐานราก(๔)การแก้ไขเปลี่ยนแปลงระบบท่อก๊าซปิโตรเลียมเหลวและอุปกรณ์(๕) การแก้ไขเปลี่ยนแปลงตู้จ่ายก๊าซปิโตรเลียมเหลวการแก้ไขเปลี่ยนแปลงตามวรรคหนึ่งต้องปฏิบัติให้เป็นไปตามกฎกระทรวงนี้ และให้ได้รับยกเว้นไม่ต้องปฏิบัติตามข้อ ๑๑(๑) (๒) (๓) (๔) (๕) (๖) (๗) (๘) (๙) (๑๐) (๑๑) และ (๑๒) (ก) ข้อ ๑๒ (๕) และข้อ ๑๔(๒) และ (๕) ภายใต้เงื่อนไข ดังต่อไปนี้(๑)หากเป็นกรณีการขยายแนวเขตสถานีบริการก๊าซปิโตรเลียมเหลวตามวรรคหนึ่ง (๑) ให้สามารถดำเนินการได้แต่ต้องปฏิบัติให้เป็นไปตามข้อ ๑๑ (๑)(๒) หากเป็นกรณีตามวรรคหนึ่ง (๓) ให้อาคารบริการห้องน้ำและห้องส้วม ที่ล้างรถยนต์ หรือที่ยกรถยนต์ และสิ่งก่อสร้างที่ไม่มีฐานรากต้องห่างจากแนวเขตสถานีบริการก๊าซปิโตรเลียมเหลวไม่น้อยกว่า ๕.๐๐ เมตร(๓) หากเป็นกรณีเพิ่มตู้จ่ายก๊าซปิโตรเลียมเหลวตามวรรคหนึ่ง(๕) ต้องให้ตู้จ่ายก๊าซปิโตรเลียมเหลวห่างจากแนวเขตทางสัญจรไม่น้อยกว่า ๖.๐๐ เมตรข้อ ๒๗ เขตสถานีบริการก๊าซปิโตรเลียมเหลวของสถานีบริการก๊าซปิโตรเลียมเหลวที่ได้รับใบอนุญาตประกอบกิจการไว้แล้วก่อนวันที่กฎกระทรวงนี้ใช้บังคับให้ถือเป็นเขตบริการก๊าซปิโตรเลียมเหลวตามกฎกระทรวงนี้ให้ไว้ณ วันที่ ๒๘ มิถุนายน พ.ศ. ๒๕๖๐พลเอกอนันตพร กาญจนรัตน์รัฐมนตรีว่าการกระทรวงพลังงานตารางกำหนดระยะห่างของถังเก็บและจ่ายก๊าซปิโตรเลียมเหลวแบบฝังไว้ในดิน ปริมาตรถังเก็บและจ่ายก๊าซปิโตรเลียมเหลว(ลิตร)ระยะห่างตาสุด (เมตร)กขคงจ๕๐๐ - ๑๐,๐๐๐๕.๐๐๑.๕๐๑.๕๐๒๐.๐๐๒๐.๐๐๑๐,๐๐๑ - ๕๐,๐๐๐๑๐.๐๐๑.๕๐๑.๕๐๒๐.๐๐๒๐.๐๐หมายเหตุก =ระยะห่างระหว่างผนังถังเก็บและจ่ายก๊าซปิโตรเลียมเหลวกับอาคารบริการหรือเขตบริการก๊าซปิโตรเลียมเหลวข = ระยะห่างระหว่างผนังถังเก็บและจ่ายก๊าซปิโตรเลียมเหลวด้วยกันค =ระยะห่างระหว่างผนังถังเก็บและจ่ายก๊าซปิโตรเลียมเหลวกับรั้วโปร่งง = ระยะห่างระหว่างผนังถังเก็บและจ่ายก๊าซปิโตรเลียมเหลวกับเครืองสูบน้ามันจ =ระยะห่างระหว่างผนังถังเก็บและจ่ายก๊าซปิโตรเลียมเหลวกับถังเก็บน้ามันที ฝังไว้ในดินถังเก็บและจ่ายก๊าซปิโตรเลียมเหลวแบบฝังไว้ในดิน หมายถึงถังเก็บและจ่ายก๊าซปิโตรเลียมเหลวที่ติดตั้งไว้ภายในบ่อคอนกรีตเสริมเหล็กทีมีความหนาของผนังและพื้นไม่น้อยกว่า ๐.๒๐ เมตร ซึ่งมีการป้องกันน้ำรั่วซึมผ่านได้และกลบด้วยทรายน้าจืดเม็ดหยาบแห้งสนิท มีความหนาของวัสดุที่กลบถังไม่น้อยกว่า ๐.๖๐เมตร โดยรอบ มีฝาคอนกรีตเสริมเหล็กปิดทีส่วนบนของบ่อและบนฝาดังกล่าวมีรูปลักษณะและตำแหน่งของถังเก็บและจ่ายก๊าซปิโตรเลียมเหลวแสดงไว้บ่อคอนกรีตเสริมเหล็กและฐานรากรองรับบ่อต้องออกแบบและก่อสร้างให้สามารถรับแรงและน้ำหนักต่างๆ ที่มากระทำต่อบ่อได้โดยปลอดภัย[เอกสารแนบท้าย]๑. ตัวอย่างภาพประกอบที่ ๑ สถานีบริการก๊าซปิโตรเลียมเหลวที่มีทางเข้าและทางออกสำหรับยานพาหนะแยกต่างหากจากกันและมีระยะห่างระหว่างทางเข้าและทางออกสำหรับยานพาหนะไม่น้อยกว่า๕.๐๐ เมตร๒. ตัวอย่างภาพประกอบที่๒ สถานีบริการก๊าซปิโตรเลียมเหลวที่ตั้งอยู่บนทางสัญจรที่เป็นทางคู่ที่มีเกาะกลางหรือทางระบายน้ำหรือกำแพง๓. ตัวอย่างภาพประกอบที่แสดงระยะห่างระหว่างสถานีบริการก๊าซปิโตรเลียมเหลวกับจุดเริ่มโค้งของทางสัญจร๔. ตัวอย่างภาพประกอบที่๔ แสดงระยะห่างระหว่างสถานีบริการก๊าซปิโตรเลียมเหลวกับจุดเริ่มโค้งของทางแยก(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรรักษาความปลอดภัยในการประกอบกิจการก๊าซปิโตรเลียมเหลวและป้องกันมิให้เกิดอัคคีภัยหรืออันตรายแก่ชีวิตและทรัพย์สินของประชาชนและโดยที่มาตรา ๗ (๑) (๒) (๓) และ (๗) แห่งพระราชบัญญัติควบคุมน้ำมันเชื้อเพลิง พ.ศ.๒๕๔๒ บัญญัติให้การกำหนดที่ตั้ง แผนผัง รูปแบบและลักษณะของสถานีบริการก๊าซปิโตรเลียมเหลว การเก็บรักษาและการจำหน่ายก๊าซปิโตรเลียมเหลวและลักษณะของถังหรือภาชนะที่ใช้ในการบรรจุก๊าซปิโตรเลียมเหลวรวมทั้งการอื่นใดอันจำเป็นเพื่อให้บรรลุวัตถุประสงค์ในการปฏิบัติตามพระราชบัญญัติดังกล่าวให้กระทำโดยการออกกฎกระทรวง จึงจำเป็นต้องออกกฎกระทรวงนี้ปวันวิทย์/อัญชลี/จัดทำ๑๕ สิงหาคม๒๕๖๐[๑] ราชกิจจานุเบกษาเล่ม ๑๓๔/ตอนที่ ๘๑ ก/หน้า ๒๔/๑๑ สิงหาคม ๒๕๖๐